ভিসি’র কার্যালয় সূত্রে জানা গেছে, এসব ঘটনার জানাজানি হলে গত বৃহস্পতিবার এই শিক্ষককে বহিষ্কার করতে রেজিস্ট্রারকে নির্দেশ দেন ভিসি। এরমধ্যে শনিবার শিক্ষার্থীরা তার শাস্তির দাবিতে বিক্ষোভ শুরু করেন। বিভাগীয় চেয়ারম্যানের অভিযোগের প্রেক্ষিতে ভিসি নিজস্ব বলয়ে একটি তদন্ত করেন। সেখানে একাধিক শিক্ষার্থীর সঙ্গে এ রকম যৌন হয়রানির প্রমাণ মিলে। তখনই মূলত বিশ্ববিদ্যালয় কর্তৃপক্ষ তাকে বহিষ্কারের সিদ্ধান্ত নিয়ে রাখেন।